22/11/2022 | Administración LocalMunicipal
Ribeira
Bases da convocatoria para selección de entidade colaboradora para a entrega e distribución das axudas dirixidas a propiciar o fortalezemento comercial e hostaleiro local a través da incentivación do consumo mediante o programa bonos AMARIBEIRA 2022

O Concello de Ribeira, no marco do seu Plan de Medidas Reactiva Ribeira, vai proceder á convocatoria de concesión de axudas económicas dirixidas a propiciar o fortalecemento do sector comercial local e dos establecementos hostaleiros do Concello, estimulando a demanda e reducindo o impacto económico negativo derivado do cesamento e das restricións da actividade comercial e hostaleira, como consecuencia da crise sanitaria ocasionada pola COVID-19. A axuda farase efectiva a través dos “bonos AMARIBEIRA 2022”, que poderán ser utilizados nos comercios locais e establecementos hostaleiros, radicados no Concello e adheridos ao programa, segundo as condicións de participación establecidas na correspondente convocatoria de adhesión ao programa. As persoas usuarias dos bonos serán as persoas físicas maiores de idade e residentes no municipio. Estas bases teñen por obxecto convocar o procedemento para a selección da entidade colaboradora que participará na entrega e distribución das axudas económicas que se farán efectivas a través dos “bonos AMARIBEIRA 2022”. O obxecto da colaboración é a entrega e distribución das axudas do Programa de dinamización e incentivación do consumo nos comercios locais e establecementos hostaleiros do Concello de Ribeira, a través dos “bonos AMARIBEIRA 2022”. Para estes efectos, subscribirase o oportuno convenio de colaboración co Concello, segundo o modelo que figura como anexo I desta convocatoria.3.1. Poderán ser entidades colaboradoras as entidades financeiras privadas con personalidade xurídica e plena capacidade de obrar, validamente constituídas, e que cumpran os seguintes requisitos: • Ter oficinas comerciais abertas no Concello de Ribeira. • Actuar como entidade colaboradora na recadación de impostos ou demais ingresos públicos municipais. Este aspecto será comprobado de oficio polo Concello de Ribeira.3.2. Non se establece a obrigatoriedade de presentación de garantías en cumprimento dos compromisos asumidos pola entidade colaboradora. A entidade financeira colaboradora actuará en nome do órgano concedente para todos os efectos relacionados coa subvención, entregando e distribuíndo os fondos públicos aos comerciantes e hostaleiros adheridos ao programa. O prazo de duración da colaboración estenderase desde o momento da sinatura do correspondente convenio ata o 31 de marzo de 2023. Son obrigas das entidades colaboradoras, sen prexuízo do disposto no artigo 15 da Lei 38/2003, do 17 de novembro, xeral de subvencións: 1. Encontrarse ao día no pagamento das obrigas coa Facenda pública do Estado e da Administración autonómica, así como coa Seguridade Social e o Concello de Ribeira.2. Someterse ás actuacións de comprobación e control financeiro dos órganos competentes da Administración local, autonómica, estatal e comunitaria no exercicio das súas funcións.3. Cumprir cos criterios establecidos no convenio subscrito co Concello de Ribeira.4. Actuar en nome e por conta do Concello de Ribeira mediante a entrega e distribución das axudas do dirixidas a propiciar o fortalezemento dos sectores comerciais y hostaleiro local a través da incentivación do consumo mediante o programa de “bonos AMARIBEIRA 2022”. 5. Conservar a documentación relacionada coa axuda durante un período de dous anos desde a sinatura do convenio de colaboración.6. Cumprir, en materia de protección de datos, co Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos; coa Lei orgánica 3/2018, do 5 de decembro, de protección de datos persoais e garantía dos dereitos dixitais; e as demais disposicións vixentes sobre a materia.7. Deixar clara constancia nos seus rexistros contables e así facilitar a axeitada xustificación da subvención e a comprobación do cumprimento das condicións establecidas, de acordo co disposto no artigo 16.3. j) da Lei 38/2003, do 17 de novembro, xeral de subvencións.6.1. As solicitudes recibidas serán avaliadas por unha comisión presidida polo Alcalde, ou por quen actúe en substitución ou delegación, e integrada ademais por dúas persoas da área de servizos económicos do Concello, da escala técnica. A secretaría será asumida será asumida pola técnica da área de contratación. Se o número de solicitudes presentadas non esixira o establecemento dunha orde de prelación entre elas, a acta da comisión será substituida por informe do departamento instrutor acreditativo da concorrencia na persoa solicitante dos requisitos establecidos na base terceira.6.2. A puntuación máxima a obter será de 100 puntos, distribuídos segundo os seguintes criterios que servirán de base para a adxudicación deste procedemento de selección: – Proposta técnica que describa coa amplitude e detalle precisos todos os elementos necesarios para a articulación da colaboración solicitada (ata un máximo de 20 puntos). – Experiencia no desenvolvemento de campañas similares no ámbito da Comunidade Autónoma de Galicia: · Polo desenvolvemento de campañas con alcance autonómico: 15 puntos por campaña desenvolvida. · Polo desenvolvemento de campañas de ámbito local nos municipios de gran poboación, A Coruña, Vigo, Ferrol, Lugo, Ourense, Pontevedra e Santiago: 10 puntos por campaña desenvolvida. · Polo desenvolvemento de campañas de ámbito local nos restantes municipios galegos: 5 puntos por campaña desenvolvida. A puntuación máxima a obter neste apartado será de 30 puntos. – Volume de recibos de impostos municipais domiciliados, referidos á anualidade 2021, na entidade financeira (ata 50 puntos). A entidade cun maior volume recibirá os 50 puntos. As restantes puntuacións obteranse mediante proporción directa dacordo coa seguinte fórmula: P= (50 x volume de recibos domiciliados na entidade que se está valorando) / volume de recibos domiciliados pola entidade que obteña a máxima puntuación neste apartado. Os datos referentes a este apartado serán comprobados de oficio polo Concello de Ribeira, mediante informe do servizo da Tesourería municipal. As solicitudes presentaranse obrigatoriamente por medios electrónicos a través do formulario normalizado dispoñible na sede electrónica do Concello de Ribeira, https://sede.ribeira. gal/ segundo o modelo Solicitude Xenérica, que figura na Sede Electrónica do Concello de Ribeira (https://sede.ribeira. gal/). O prazo máximo de presentación das solicitudes será de tres días hábiles contados a partir do seguinte ao da publicación da presente orde no Boletín Oficial da Provincia de A Coruña. De conformidade co artigo 68.4 da Lei 39/2015, do 1 de outubro, do procedemento administrativo común das administracións públicas, se algunha das persoas interesadas presenta a súa solicitude presencialmente, será requirida para que a emende a través da súa presentación electrónica. Para estes efectos, considerarase como data de presentación da solicitude aquela en que fose realizada a emenda. Para a presentación electrónica poderá empregarse calquera dos mecanismos de identificación e sinatura admitidos pola sede electrónica do Concello de Ribeira (https://sede.ribeira. gal/). As entidades interesadas deberán achegar coa solicitude a seguinte documentación: – NIF da entidade solicitante. – DNI/NIE da persoa representante. – Certificado de estar ao día no pagamento de obrigas tributarias coa AEAT. – Certificado de estar ao día no pagamento coa Seguridade Social. – Certificado de estar ao día no pagamento das débedas coa Administración pública da comunidade autónoma. – Escritura de constitución/modificación. – Poderes acreditativos da representación da persoa que asina a solicitude de participación. – Declaración responsable de ter oficinas comerciais abertas no municipio de Ribeira. – Declaración responsable de non estar incursa en prohibición para obter a condición de entidade colaboradora segundo o disposto nos apartados 2 e 3 do artigo 13 da Lei 38/2003 Xeral de Subvencións. – Proposta técnica, memoria e toda a documentación que, a xuízo da entidade, permita á Administración valorar a solicitude conforme os criterios fixados na base 6. A comprobación de estar ao corrente nos pagamentos co Concello de Ribeira comprobarase de oficio polo Concello. A documentación complementaria deberá presentarse electronicamente. Se algunha das entidades interesadas presenta a documentación complementaria presencialmente, será requirida para que a emende a través da súa presentación electrónica. Para estes efectos, considerarase como data de presentación aquela en que fose realizada a emenda. As entidades interesadas responsabilizaranse da veracidade dos documentos que presenten. Excepcionalmente, cando a relevancia do documento no procedemento o exixa ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderán requirir a exhibición do documento ou da información orixinal. Sempre que se realice a presentación de documentos separadamente da solicitude, deberanse indicar o código do procedemento e o número de rexistro de entrada da solicitude. O prazo máximo para resolver e notificar a resolución ás entidades interesadas será de tres días a contar dende o seguinte ao do remate do prazo de presentación de solicitudes. Se transcorre o prazo máximo para resolver sen que se dite resolución expresa, os interesados poderán entender desestimadas as súas solicitudes por silencio administrativo de conformidade co disposto no artigo 25.5 da da Lei 38/2003, do 17 de novembro, xeral de subvencións. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións entenderanse practicadas no momento en que se produza o acceso ao seu contido e rexeitadas cando transcorresen dez días naturais desde a posta á disposición da notificación sen que se acceda ao seu contido. Se o envío da notificación electrónica non fora posible por problemas técnicos, practicarase a notificación polos medios previstos na normativa reguladora do procedemento administrativo común. Todos os trámites administrativos que as persoas interesadas deban realizar tras a presentación da solicitude deberán ser efectuados electrónicamente. A proposta de resolución, previa instrución do departamento de Comercio, corresponde á Alcaldía. O órgano competente para resolver é a Xunta de Goberno Local. Esta convocatoria entrará en vigor o día seguinte ao da súa publicación no Boletín Oficial da Provincia de A Coruña. Ribeira, a 16 de novembro de 2022. O ALCALDE en funcións, Asdo. Manuel Emilio Pérez Outeiral Convenio a asinar coa entidade colaboradora resultante do proceso de selección para a entrega e distribución dos fondos das axudas dirixidas a propiciar o fortalezemento dos sectores comerciais y hostaleiro local a través da incentivación do consumo mediante o programa de “bonos AMARIBEIRA 2022”. Ribeira,. de. de 2022. D. Danut Gabriel Mitrovic Mascaro, como Alcalde do Concello de Ribeira, en virtude das competencias que lle confiren os artigos 124 da Lei 7/85, do 2 de abril, reguladora das bases do réxime local, e 61 da Lei 5/97, do 22 de xullo, de Administración local de Galicia, con CIF nº P-XXXXXXXXX e, domicilio social na Praza do Concello, s/n, 15960 de Ribeira. con DNI., actuando en nome e representación de., na súa condición de., en virtude das facultades emanadas de. Ambas as dúas partes interveñen no nome e representación das súas respectivas institucións no exercicio das competencias que lles están legalmente atribuídas, e recoñécense mutua e reciprocamente capacidade para obrigarse mediante o presente convenio nos termos que nel se conteñen e, para o efecto, Primeiro. O Concello de Ribeira, no marco do seu Plan de Medidas Reactiva Ribeira, vai proceder á convocatoria de concesión de axudas económicas dirixidas a propiciar o fortalecemento do sector comercial e hostaleiro de Ribeira, estimulando a demanda e reducindo o impacto económico derivado do cesamento e das restricións da actividade comercial e hostaleira como consecuencia da crise sanitaria ocasionada pola COVID-19. A axuda farase efectiva a través do programa de “bonos AMARIBEIRA 2022”, que poderán ser utilizados nos comerciais locais e establecementos hostaleiros radicados no municipio de Ribeira e adheridos ao programa, segundo as condicións de participación establecidas na correspondente convocatoria de adhesión ao programa. Os usuarios dos bonos serán as persoas físicas maiores de idade e residentes no municipio. Segundo. A entidade., foi seleccionada, previa convocatoria pública, como entidade financeira colaboradora na entrega e distribución dos fondos das axudas dirixidas a propiciar o fortalezemento dos sectores comerciais y hostaleiro local a través da incentivación do consumo mediante o programa de “bonos AMARIBEIRA 2022”. Terceiro. Ambas as partes, por razóns de eficacia na xestión e co fin de acadar unha mellor prestación dos servizos aos beneficiarios das axudas, e de conformidade cos artigos 12 e 16 da Lei 38/2003, xeral de subvencións, acordan subscribir o presente convenio de colaboración de acordo coas seguintes Constitúe o obxecto do presente convenio establecer o marco da colaboración entre as partes asinantes para a xestión e distribución dos fondos das axudas económicas que se van convocar para fortalecer o sector comercial e hostaleiro radicado no Concello de Ribeira, estimulando a demanda e reducindo o impacto económico derivado do cesamento e das restricións da actividade comercial e hostaleira como consecuencia da crise sanitaria ocasionada pola COVID-19. O Concello de Ribeira destina ao programa un crédito de 255.000 euros en axudas dotado na aplicación orzamentaria 231C 472.02 dos orzamentos municipais para o ano 2022. é unha entidade colaboradora que cumpre cos artigos 3 e 5 das bases que rexen o procedemento de selección da entidade colaboradora para a xestión e distribución das axudas económicas dirixidas a propiciar o fortalecemento do sector comercial e hostaleiro radicado en Ribeira. A entidade colaboradora, sen prexuízo do disposto no artigo 15 da Lei 38/2003 xeral de subvencións e do establecido nas bases polas que se convoca o procedemento de concorrencia para a selección da entidade financeira colaboradora, obrígase ao seguinte: 1. Entregar e distribuír as axudas do programa mediante a habilitación dunha plataforma tecnolóxica específica e das aplicacións informáticas máis adecuadas para a posta en marcha, a eficaz execución e o seguimento do programa de tal forma que permita ter un seguimento, control e rastrexabilidade da emisión dos bonos, da súa troca nos establecementos adheridos e do seu pagamento.2. Ter operativas a plataforma e/ou aplicacións informáticas, habilitando o procedemento operativo antes do 1 de decembro de 2022.3. Por a disposición dos establecementos adheridos un servizo permanente de atención telefónica, online ou similar que permita o traslado de incidencias, consultas ou suxerencias durante toda a duración do programa.4. Utilizar a imaxe do programa definida polo Concello de Ribeira en todos os soportes físicos e dixitais.5. Por á disposición do Concello de Ribeira os seguintes informes, cunha periodicidade quincenal: – Usuarios dados de alta no programa. – Establecementos dados de alta no programa desagregados, coma mínimo, en establecementos comerciais e hostaleiros. – Número de bonos descargados (por datas). – Número de bonos descargados pendentes de troca completa ou parcial.6. Ser a depositaria dos fondos transferidos e entregar e distribuír os fondos públicos aos establecementos adheridos ao programa, sen ningún custo ou requisito adicional dos previstos no programa e con independencia de que sexan clientes/as da entidade, cunha periodicidade semanal. Estes fondos en ningún caso se considerarán integrantes do seu patrimonio.7. Xestionar, controlar e supervisar o correcto destino dos fondos depositados na conta para o programa e, de ser o caso, coas instrucións específicas dadas polo Concello de Ribeira.8. Informar do saldo dispoñible dos bonos semanalmente e en todo caso na data límite de xustificación establecida na cláusula décimo segunda, coa finalidade de realizar o reembolso dese saldo, se é o caso, ao Concello de Ribeira.9. Comunicar ao Concello de Ribeira, a través do correspondente ficheiro, as operacións de liquidacións e transferencias de aboamento realizadas, cunha periodicidade semanal.10. Reintegrar os fondos públicos no suposto de incumprimento dos requisitos e obrigas establecidas para a concesión da subvención e, en todo caso, nos supostos regulados no artigo 37 da Lei 38/2003 xeral de subvencións.11. Cumprir, en materia de protección de datos, co Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos, coa Lei orgánica 3/2018, do 5 de decembro, de protección de datos persoais e garantía dos dereitos dixitais, e coas demais disposicións vixentes sobre a materia. Deberase manter a xestión das bases de datos do programa á marxe das bases de datos da clientela da entidade financeira, e non se poderá utilizar para ningún fin distinto da propia administración e xestión dos bonos.12. Dispoñer de libros e rexistros contables para facilitar a adecuada xustificación da subvención e a comprobación do cumprimento das condicións establecidas.13. Someterse ás actuacións de comprobación e control financeiro dos órganos competentes da Administración local, autonómica, estatal, comunitaria e do Concello de Ribeira, no exercicio das súas funcións.14. Cumprir cos requisitos e obrigas impostas polos artigos 13 e 15 da Lei 38/2003 xeral de subvencións e nos artigos 10 e 12 da Lei 9/2007, do 13 de xuño, de subvencións de Galicia. O Concello de Ribeira comprométese a: 1. Con carácter previo ao inicio do programa librar o crédito necesario para realizar o pagamento do total dos bonos trocados dentro do período subvencionable, que será o comprendido entre o 10 de decembro e o 31 de xaneiro de 2023, ambos inclusive.2. Definir a imaxe do programa en todos os soportes físicos e dixitais.3. Facilitar o contido das declaracións das altas dos usuarios e dos comerciantes e hostaleiros, así como das autorizacións expresas en materia de protección de datos, nos termos que se establezan na orde de convocatoria de concesión dos “bonos AMARIBEIRA 2022” e no presente convenio.4. Compensar os gastos en que incorra a entidade colaboradora ao abeiro do artigo 16 apartado 3 letra m) da Lei 38/2003 xeral de subvencións. – A entidade colaboradora habilitará as aplicacións informáticas tecnicamente máis idóneas para dar de alta os usuarios dos “bonos AMARIBEIRA 2022”, e identificará respecto de cada un deles a seguinte información: • Nome e apelidos. • Enderezo de residencia (código postal). • Maioría de idade. • DNI. • Número de teléfono móbil. • Correo electrónico. – Habilitación da solución técnica para a descarga dixital dun bono por parte dos usuarios. Cada persoa usuaria disporá dun único bono que poderá ser usado nun ou en varios dos establecementos adheridos ao programa. A súa aplicación efectuarana os propios establecementos e, para tal efecto, a entidade colaboradora habilitará os mecanismos e canles necesarios. Cada bono terá o valor determinado na orde de convocatoria de concesión dos “bonos AMARIBEIRA 2022” e irase reducindo nos termos sinalados en dita orde. O uso da aplicación e a descarga do bono polo usuario suporá a aceptación das condicións do seu uso e da política de privacidade, conforme o Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos), e a Lei orgánica 3/2018, do 5 de decembro, de protección de datos persoais e garantía dos dereitos dixitais, da que será informado convenientemente. Para estes efectos, por medio dunha declaración responsable o usuario deberá manifestar, baixo a súa responsabilidade, que cumpre cos requisitos establecidos na orde correspondente e que os datos indicados son certos. Así mesmo, deberán constar as autorizacións correspondentes en materia de protección de datos persoais nos termos que se establezan na orde de convocatoria de concesión dos “bonos AMARIBEIRA 2022” e no presente convenio. – O Concello de Ribeira, mediante convocatoria pública, establecerá o prazo para que os establecementos interesados en adherirse ao programa “bonos AMARIBEIRA 2022” se dean de alta na aplicación tecnolóxica habilitada pola entidade colaboradora para o efecto. Na alta dos establecementos deberá quedar constancia da seguinte información: – Nome e apelidos/nome fiscal. – Domicilio fiscal – NIF/CIF. – Nome, apelidos e DNI do representante. – Nome comercial. – Enderezo do establecemento comercial. – Número de teléfono móbil. – Correo electrónico. – IAE principal. – Data de alta da actividade principal. – Número de traballadores da empresa ou autónomo. – IBAN da conta bancaria. – Páxina web do establecemento comercial. A alta e o uso da aplicación polos comerciantes e hostaleiros suporá a aceptación das condicións e obrigas do programa e da política de privacidade, conforme o Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos), e a Lei orgánica 3/2018, do 5 de decembro, de protección de datos persoais e garantía dos dereitos dixitais, da que será informado convenientemente. Para estes efectos, os comerciantes e hostaleiros deberán asinar dixitalmente unha declaración responsable manifestando o cumprimento das condicións establecidas e a veracidade dos datos indicados. O sistema establecido estará habilitado de tal forma que permita ao Concello de Ribeira bloquear ou dar de baixa altas na aplicación. O importe máximo de bonos que pode trocar cada establecemento será o establecido na orde de convocatoria do programa. A entidade colaboradora habilitará o sistema de funcionamento e troca dos bonos de tal forma que queden rexistrados o importe e concepto da compra, a identificación do bono e o importe descontado. A entidade colaboradora deberá entregar e distribuír aos comerciantes e hostaleiros o importe dos bonos trocados na conta bancaria indicada para tal efecto. A compensación económica a favor de. pola estimación do máximo de gastos de posta en funcionamento, seguimento e control do presente programa é de 20.376,21 euros (impostos incluídos), financiados con cargo á aplicación orzamentaria 231C 472.02 dos orzamentos xerais do Concello de Ribeira para o ano 2022. Dita compensación económica farase efectiva ao remate do programa previa emisión por parte da entidade colaboradora da factura correspondente. As partes asinantes virán obrigadas en materia de protección de datos a cumprir co Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos); coa Lei orgánica 3/2018, do 5 de decembro, de protección de datos persoais e garantía dos dereitos dixitais, e coas demais disposicións vixentes sobre a materia. As partes deberán respectar o segredo profesional e, en consecuencia, manter absoluta confidencialidade e reserva sobre a totalidade dos documentos, datos e informacións que lles sexan confiados para a formalización do programa ou que sexan elaborados con ocasión da súa execución, salvo que a comunicación derive dunha obriga legal ou mandato xudicial. A entidade colaboradora, como encargada do tratamento dos datos, ten encomendado o labor de recollida, rexistro e almacenamento dos datos persoais necesarios para a tramitación dos “bonos AMARIBEIRA 2022” segundo as directrices establecidas polo Concello de Ribeira e garante expresamente, respecto dos datos de carácter persoal que se traten durante a xestión dos devanditos bonos: a) Que adoptará as medidas técnicas e organizativas necesarias para garantir a súa conservación e seguridade e evitar a súa alteración, perda, tratamento ou acceso non autorizado. b) Que non os comunicará a terceiras persoas. c) Que gardará o segredo profesional respecto destes. d) Que os utilizará única e exclusivamente para os efectos previstos neste convenio. As obrigacións anteriormente citadas non exclúen nin contraveñen as obrigas que se citarán como condición de encargado do tratamento. O Concello de Ribeira ten a condición de responsable do tratamento de datos persoais e a entidade colaboradora ten a condición de encargada do tratamento; a entidade colaboradora comprométese ás seguintes condicións: 1. Tratar por conta do Concello de Ribeira os datos de carácter persoal necesarios para a xestión dos “bonos AMARIBEIRA 2022”. A tipoloxía de datos tratados e as categorías de interesados serán unicamente os recollidos nesta orde. O tratamento poderá consistir na recollida, rexistro, conservación, consulta, supresión e destrución da información.2. Utilizar os datos persoais obxecto de tratamento, ou os que recolla para a súa inclusión, só para a finalidade obxecto deste encargo. En ningún caso poderá utilizar os datos para fins propios; neste suposto, será considerada como responsable do tratamento.3. Tratar os datos de acordo coas instrucións do responsable do tratamento. Se o encargado do tratamento considera que algunha das instrucións infrinxe o RXPD, a LOPDGDD ou calquera outra disposición vixente en materia de protección de datos, informará inmediatamente o responsable.4. Levar por escrito, cando proceda segundo o artigo 30 do RXPD, un rexistro das actividades de tratamento efectuadas por conta do responsable, que inclúa o contido previsto no referido artigo.5. Non comunicar os datos a terceiras persoas, salvo que conte coa autorización expresa do responsable do tratamento, nos supostos legalmente admisibles. O encargado pode comunicar os datos a outros encargados do tratamento do mesmo responsable, de acordo coas instrucións deste último.6. Manter o deber de segredo respecto dos datos persoais a que teña acceso en virtude do presente contrato, mesmo despois de que finalice o seu obxecto.7. Garantir que as persoas autorizadas para tratar datos persoais se comprometan, de forma expresa e por escrito, a respectar a confidencialidade e a cumprir as medidas de seguridade correspondentes, do que as informará convenientemente. O encargado manterá á disposición do responsable a documentación acreditativa do cumprimento desta obrigación.8. Garantir a formación necesaria en materia de protección de datos persoais das persoas autorizadas para tratar este tipo de información.9. Asistir o responsable do tratamento na resposta ao exercicio dos dereitos recoñecidos pola lexislación vixente en materia de protección de datos persoais, a través de medidas técnicas e organizativas apropiadas, para que este poida cumprir coa súa obrigación de responder as solicitudes dos interesados nos prazos previstos pola normativa vixente. Para iso, o encargado facilitará ao responsable, por requirimento deste e coa maior brevidade posible, canta información sexa necesaria ou relevante para estes efectos. No caso de que os afectados solicitasen o exercicio dos seus dereitos ante o encargado do tratamento, este informaraos, a través de calquera medio fidedigno, de que poderán acceder ao procedemento previsto para iso en https://www.ribeira. gal.10. No caso de que o obxecto da colaboración prevexa a recollida de datos directamente pola entidade, esta facilitará a información relativa aos tratamentos de datos que se vaian realizar no momento de recadar os datos. A redacción e o formato en que se facilitará a información débense acordar co responsable e cumprirán en todo caso as exixencias previstas no RXPD e na LOPDGDD.11. Notificar ao responsable do tratamento, de forma inmediata e implementando as medidas de seguridade necesarias, as violacións da seguridade dos datos persoais ao seu cargo de que teña coñecemento, xunto con toda a información relevante para a documentación e comunicación da incidencia, de ser o caso, á Axencia Española de Protección de Datos, conforme o previsto no artigo 33 do RXPD.12. Dar apoio ao responsable do tratamento na realización das avaliacións de impacto relativas á protección de datos e na realización das consultas previas á autoridade de control, cando cumpra.13. Implantar, nos casos que aplique, as previsións recollidas no Real decreto 3/2010, do 8 de xaneiro, polo que se regula o Esquema nacional de seguridade no ámbito da administración electrónica (ENS). En todo caso, implantará as medidas de seguridade necesarias para: 13.1. Garantir a confidencialidade, integridade, dispoñibilidade e resiliencia permanentes dos sistemas e servizos de tratamento.13.2. Restaurar a dispoñibilidade e o acceso aos datos persoais de forma rápida, en caso de incidente físico ou técnico.13.3. Verificar, avaliar e valorar, de forma regular, a eficacia das medidas técnicas e organizativas implantadas para garantir a seguridade do tratamento.13.4. Seudonimizar e cifrar os datos persoais, se fora necesario.14. Poñer á disposición do responsable toda a información necesaria para demostrar o cumprimento das súas obrigacións, en particular, certificados de cumprimento da normativa expedidos por entidades acreditadas ou, en caso de non existiren, facilitando a realización das auditorías ou as inspeccións que realice o responsable ou outro auditor autorizado.15. Designar un delegado de protección de datos, se corresponde segundo o previsto no artigo 37 do RXPD e no artigo 34 da LOPDGDD, e comunicar a súa identidade e datos de contacto ao responsable, sen prexuízo da preceptiva inscrición na AEPD.16. Devolver ao responsable, unha vez cumpridas as prestacións obxecto do presente convenio, os datos persoais e, de ser o caso, os soportes onde consten. A devolución suporá o borrado total dos datos existentes nos equipamentos informáticos utilizados polo encargado. Non obstante, este último poderá conservar unha copia dos datos estritamente necesarios, debidamente bloqueados, mentres poidan derivar responsabilidades da execución da prestación. O presente acordo entrará en vigor o día da súa sinatura e os seus efectos estenderanse ata o 31 de marzo de 2023. As cuestións xurdidas acerca da interpretación, modificación ou efectos do convenio serán resoltas polo Concello de Ribeira e os seus acordos poñerán fin á vía administrativa. Contra estes acordos cabe interpoñer recurso potestativo de reposición no prazo dun mes ante o mesmo órgano que ditou a resolución, segundo o previsto na Lei 39/2015, do 1 de outubro, do procedemento administrativo común das administracións públicas; ou poderá interpoñerse directamente ante o Tribunal Superior de Xustiza de Galicia recurso contencioso-administrativo no prazo de dous meses contados desde o día seguinte ao da notificación do acto que poña fin á vía administrativa, se o dito acto for expreso. Se non o for, o prazo será de seis meses e contarase, para o solicitante e outros posibles interesados, a partir do día seguinte a aquel en que, de acordo coa súa normativa específica, se produza o acto presunto, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Son causas de resolución deste convenio: 1. O transcurso do prazo de vixencia do convenio.2. O acordo unánime das partes asinantes.3. O incumprimento total ou parcial das estipulacións contidas nas cláusulas ou no articulado da orde pola que se convoca o procedemento de selección de entidades colaboradoras.4. Calquera outra causa distinta das anteriores prevista na lexislación vixente. Para os efectos do reintegro das subvencións, aplicarase o disposto no título II da Lei 38/2003 xeral de subvencións, e no seu regulamento, aprobado polo Real Decreto 887/2006, do 21 de xullo. O Concello de Ribeira, como responsable do programa, reserva para si o dereito de realizar durante a duración do programa ou a posteriori e de forma aleatoria cantas comprobacións, inspeccións e demais medidas de control considere oportunas para asegurar a correcta aplicación dos recursos públicos e para verificar o adecuado desenvolvemento e execución do programa subvencional. No suposto de que exista algún incumprimento por parte dos establecementos adheridos, o Concello de Ribeira poderá cancelar a súa adhesión ao programa “bonos AMARIBEIRA 2022” comunicando a dita circunstancia á entidade colaboradora co fin de impedir a troca e pagamento dos bonos. Os establecementos adheridos están obrigados a facilitar canta información sexa requirida polo Concello de Ribeira e os restantes órganos de control no exercicio das súas funcións de fiscalización do destino das axudas. A xustificación ante o Concello de Ribeira, por parte da entidade colaboradora, dos fondos entregados e distribuídos, realizarase entre o 1 de febreiro e o 31 de marzo de 2023, mediante a achega, ou posta a disposición ante o Concello, da seguinte información: • Listaxe das persoas usuarias dadas de alta e importe dos consumos realizados. • Relación das liquidacións de pagamentos efectuados aos comercios e establecementos hostaleiros adheridos. • Número e importe total dos bonos descargados • Número e importe total dos bonos trocados • Cantidade ou saldo dos fondos non distribuídos, no seu caso, obxecto de reembolso ao Concello de Ribeira, que deberá realizarse igualmente antes do 31 de marzo de 2023. O presente convenio ten natureza administrativa e queda fóra do ámbito de aplicación da Lei 9/2017, do 8 de novembro, de contratos do sector público, sen prexuízo da aplicación dos principios e criterios da devandita lei para resolver as dúbidas ou lagoas que poida presentar. Rexerase polas súas propias cláusulas e, supletoriamente, polas normas xerais do dereito administrativo. As dúbidas que poidan xurdir en relación coa interpretación e cumprimento do convenio resolveranse de común acordo, sen prexuízo da competencia da orde xurisdicional contencioso-administrativa. Para todo o non previsto neste convenio observarase a Lei 38/2003 xeral de subvencións, RD 887/2006 polo que se aproba o regulamento da Lei xeral de subvencións, a Lei 9/2007, do 13 de xuño, de subvencións de Galicia; a Lei 39/2015, do 1 de outubro, do procedemento administrativo común das administracións públicas; a Lei 40/2015, do 1 de outubro, de réxime xurídico do sector público, así como as restantes normas xerais de dereito administrativo. E en proba da conformidade cos termos do presente convenio, as partes asínano e rubrícano no lugar e na data indicados na cabeceira. Ribeira, a 16 de novembro de 2022. O ALCALDE en funcións, Asdo. Manuel Emilio Pérez Outeiral